**2021-es pénzügyi beszámoló**

**A 2020-as évben 851.000.Ft bevételünk volt (646.032 Ft nyitó egyenleg mellet), amely tagdíjak befizetéséből, valamint a Magyar Lovassport Szövetség támogatásaiból adódott. Kiadásunk 586.227 Ft volt, ennek jelentős része a döntők finanszírozása, díjak, serlegek beszerzése. Így az év végi záró egyenlegünk 910.805 Ft a 2020-as évben. Javult a pénzügyi helyzetünk a 2021-es évre, de még nem bíztuk el magunkat az év elején.**

**A nyitó egyenleghez (910.805 Ft) 614.000. Ft bevételünk társult az év folyamán. 22 egyesület fizette be - az elnökség döntése alapján megemelt – tagdíjat, valamint verseny bejelentési díjat igényeltünk vissza 125.000 Ft értékben, a Magyar Lovassport Szövetségtől pedig kaptunk 300.000. Ft támogatást a díjugrató döntőre. Így a 2021-es évben összesen 1.524.805 Ft-tal gazdálkodhatott a megyei szövetségünk.**

**A kiadásoknál figyelembe vettük, hogy minél többet tudjunk segíteni a megyei döntők megrendezőinek, támogassuk a lovasokat, valamint a regionális döntők támogatásáról sem felejtkezzünk meg.**

**Így összesen 649.670 Ft kiadással zártuk az évet, és 875.135 Ft záró egyenleggel indultunk neki a 2022-es évnek.**

**Nagyon fontos megemlítenem azokat a fő támogatóinkat, akik nélkül nem ment volna minden ilyen zökkenőmentesen.**

**A szövetség nevében szeretnék köszönetet mondani Fábián Katalinnak, hogy minden évben támogatja a fogathajtó szakág döntőit, nagy figyelmet fordítva a szakág fennmaradásáért, utánpótlás biztosításának elősegítéséért.**

**Külön meg szeretném említeni a Békés Megyei Sportszövetségek Érdekszövetségi Egyesületét, Marik Lászlóné elnök asszonnyal az élen, akinek szívügye a megyei lovassport, a versenyzők, az utánpótlás fejlesztése. Támogató munkája, és pénzbeli támogatásai nélkül most nem itt tartana a megyei lovasélet.**

**2022-es pénzügyi terv**

**Az idei nyitó egyenlegünk 875.135 Ft, amelyet szeretnénk a következő évben is ilyen szinten tartani.**

**Tagdíjat az előző évben megemeltük, ebben az évben nem tervezzük. Viszont minden évben nagy gondot jelent ennek befizetése. Remélem érthető, hogy az egyesület csak úgy tudja támogatni tagjait, ha van miből, és időben megérkezik a tagdíj.**

**Megkezdtük az előző évben rendezett versenyek bejelentési díjainak visszaigénylését. Fogathajtó szakág 125.000. Ft visszatérítést már megállapított, a többi szakág visszaigénylései folyamatban vannak.**

**A Magyar Lovassport Szövetség Díjugrató szakága a lehetőségeikhez mérten ebben az évben is támogatni fogja Szövetségünket.**

**A legfontosabbnak tartjuk a megyei döntők megrendezését, valamint a versenyzők támogatását. Reméljük, hogy minden szakágban tudunk döntőt kiírni!**

 **Mezőhegyes, 2022. február 16.**

 **Janesz János**

 **elnök**